tverrsnittsstudie
Store norske leksikon,Samfunn,Samfunnsfag,Forskningsmetode
Tverrsnittsstudie er en studie av fenomener, mønstre eller sammenhenger på ett bestemt tidspunkt. Dette kalles også synkron forskning, i motsetning til diakron forskning, som innebærer studier av fenomener, mønstre eller sammenhenger på flere tidspunkter. Tverrsnittsstudier kan gi grunnlag for omfattende analyser av de forholdene som finnes på undersøkelsestidspunktet, men viser ikke hvordan disse forholdene opprettholdes, utvikles eller endres over tid.
Tverrsnittsstudier er ofte basert på kvantitative data, med regresjonsanalyse som en vanlig metode for å analysere sammenhenger mellom ulike variabler.I epidemiologisk forskning kan formålet med tverrsnittsstudier være å fastslå hvor utbredt en sykdom er i en befolkning, eller å studere sammenhenger mellom mistenkte årsaksfaktorer og forekomsten av sykdom. Dermed kan antakelser om mulige årsaker til sykdommen styrkes eller svekkes. Les mer i Store norske leksikon forskning vitenskap